title: Komisjoni rakendusdirektiiv 2011/40/EL, 11. aprill 2011 , millega muudetakse nõukogu direktiivi 91/414/EMÜ, et lisada toimeainete hulka sintofeen, ja komisjoni otsust 2008/934/EÜ  EMPs kohaldatav tekst

text:
               12.4.2011

               ET

               Euroopa Liidu Teataja

               L 97/34

         KOMISJONI RAKENDUSDIREKTIIV 2011/40/EL,
   11. aprill 2011,
   millega muudetakse nõukogu direktiivi 91/414/EMÜ, et lisada toimeainete hulka sintofeen, ja komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulus sintofeen.

               (2)

               Kooskõlas määruse (EÜ) nr 1490/2002 artikliga 11e võttis teataja kahe kuu jooksul pärast hindamisaruande kavandi kättesaamist tagasi oma toetuse toimeaine kandmise suhtes direktiivi 91/414/EMÜ I lisasse. Sellest tulenevalt jättis komisjon oma 5. detsembri 2008. aasta otsusega 2008/934/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) (4) sintofeeni lisasse kandmata.

               (3)

               Esialgne teataja (edaspidi „taotleja”) esitas vastavalt direktiivi 91/414/EMÜ artikli 6 lõikele 2 uue taotluse, milles ta nõudis, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Prantsusmaale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2008/934/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.

               (5)

               Prantsusmaa on hinnanud taotleja esitatud täiendavaid andmeid ja koostanud lisaaruande. Ta edastas kõnealuse aruande 14. jaanuaril 2010. aastal Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõikidele liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 ja komisjoni taotluse kohaselt esitas toiduohutusamet komisjonile oma järeldused sintofeeni kohta 26. novembril 2010. aastal (6). Liikmesriigid ja komisjon vaatasid hindamisaruande kavandi, lisaaruande ja toiduohutusameti järeldused läbi toiduahela ja loomatervishoiu alalises komitees ning need vormistati 11. märtsil 2011. aastal komisjoni läbivaatusaruandena sintofeeni kohta.

               (6)

               Mitme uuringu põhjal on selgunud, et eeldatavasti vastavad sintofeeni sisaldavad taimekaitsevahendid üldiselt direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatusaruandes uuritud ja üksikasjalikult kirjeldatud kasutusviiside osas. Seepärast on asjakohane kanda sintofeen I lisasse, et tagada kõikides liikmesriikides nimetatud toimeainet sisaldavate taimekaitsevahendite lubade väljastamine kõnealuse direktiiviga sätestatud korras.

               (7)

               Ilma et see piiraks eelneva järelduse kohaldamist, on asjakohane koguda lisateavet teatavate eriküsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmise kohta I lisasse võib kohaldada tingimusi. Seepärast on asjakohane nõuda, et taotleja esitaks lisateabe, mis kinnitab tehnilise materjali spetsifikatsiooni, toksilisuse ja ökotoksilisuse toimikutes kasutatud katsematerjali asjakohasuse ja sintofeeni ainevahetuse profiili külvikorrakultuurides.

               (8)

               Toimeaine I lisasse kandmisele peaks eelnema piisav ajavahemik, et liikmesriigid ja huvitatud isikud saaksid valmistuda toimeaine loetellu lisamisest tulenevate uute nõuete täitmiseks.

               (9)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetellu kandmist anda liikmesriikidele kuus kuud aega sintofeeni sisaldavate taimekaitsevahendite kehtivate lubade läbivaatamiseks, et tagada direktiivis 91/414/EMÜ, eriti selle artiklis 13, sätestatud nõuete ja I lisas sätestatud asjakohaste tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele kehtivaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik iga taimekaitsevahendi ja kavandatud kasutusviisi kohta III lisa kohase täieliku toimiku esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (10)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Edasiste raskuste vältimiseks on seepärast vaja täpsustada liikmesriikide kohustusi, eelkõige kohustust kontrollida, et loa omanik on tõestanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loaomanikele kaasa uusi kohustusi võrreldes I lisa muutmiseks seni vastu võetud direktiividega.

               (11)

               Seepärast on asjakohane direktiivi 91/414/EMÜ vastavalt muuta.

               (12)

               Otsuses 2008/934/EÜ on sätestatud, et sintofeeni ei kanta asjaomasesse lisasse ja et seda toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast on vaja välja jätta sintofeeni käsitlev rida.

               (13)

               Seepärast on asjakohane otsust 2008/934/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Otsuse 2008/934/EÜ lisast jäetakse välja sintofeeni käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2011. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2011.
   Kui liikmesriigid võtavad need õigusnormid vastu, lisavad nad ametliku avaldamise korral nendesse või eraldi nende juurde viite käesolevale direktiivile. Viitamise viisi üle otsustavad liikmesriigid.
   Artikkel 4
   1.   Vajaduse korral muudavad liikmesriigid direktiivi 91/414/EMÜ kohaselt toimeainena sintofeeni sisaldavate taimekaitsevahendite kehtivaid lube või tühistavad need 30. novembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas sintofeeni suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loaomanikul on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab sintofeeni ainsa toimeainena või ühena mitmest toimeainest, mis kõik on hiljemalt 31. maiks 2011 kantud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa sintofeeni käsitleva kande B osa. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               vajaduse korral muudavad ainsa toimeainena sintofeeni sisaldava toote luba või tühistavad selle hiljemalt 31. maiks 2015 või

               b)

               kui toode sisaldab sintofeeni ühena mitmest toimeainest, muudavad vajaduse korral luba või tühistavad selle hiljemalt 31. maiks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. juunil 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 11. aprill 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 333, 11.12.2008, lk 11.

      (5)  ELT L 15, 18.1.2008, lk 5.

      (6)  Euroopa Toiduohutusamet: Conclusion on the peer review of the pesticide risk assessment of the active substance sintofen. EFSA Journal 2010; 8(12):. [lk 49]. doi:10.2903/j.efsa.2010.1931. Kättesaadav aadressil www.efsa.europa.eu/efsajournal.htm.

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Number

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „347

                     Sintofeen
                     CASi nr: 130561-48-7
                     CIPACi nr: 717

                        1-(4-klorofenüül)-1,4-dihüdro-5-(2-metoksüetoksü)-4-oksotsinnoliin-3-karboksüülhape)

                     ≥ 980 g/kg
                     Lisandid:

                                 2-metoksüetanool, mitte rohkem kui 0,25 g/kg

                                 N,N-dimetüülformamiid, mitte rohkem kui 1,5 g/kg

                     1. juuni 2011

                     31. mai 2021

                     A   OSA
                     Lubatud kasutada üksnes taimekasvuregulaatorina inimtoiduks mittekasutatava nisu hübriidseemne tootmiseks.
                     B   OSA
                     VI lisa ühtsete põhimõtete rakendamisel võetakse arvesse sintofeeni kohta koostatud läbivaatusaruande järeldusi, eelkõige selle I ja II lisa, mis kinnitati lõplikult toiduahela ja loomatervishoiu alalises komitees 11. märtsil 2011. aastal.
                     Üldhindamisel peavad liikmesriigid pöörama erilist tähelepanu käitajate ja töötajate ohutusele ja tagama, et kasutustingimused hõlmaksid piisavate riski vähendamise meetmete võtmise. Nad peavad tagama, et sintofeeniga töödeldud nisu ei satuks toitu ega toiduahelasse.
                     Asjaomased liikmesriigid taotlevad järgmise kinnitava teabe esitamist:

                                 1)

                                 kaubanduslikul eesmärgil toodetud tehnilise materjali spetsifikatsioon, mida toetavad asjakohased analüüsiandmed;

                                 2)

                                 tehnilises spetsifikatsioonis esitatud lisandite, välja arvatud lisandite 2-metosküetanool ja N,N-dimetüülformamiid, asjakohasus;

                                 3)

                                 toksilisuse ja ökotoksilisuse toimikus kasutatud katsematerjali vastavus tehnilise materjali spetsifikatsioonile;

                                 4)

                                 sintofeeni ainevahetuse profiil külvikorrakultuurides.

                           Asjaomased liikmesriigid tagavad, et taotleja esitab komisjonile punktides 1, 2 ja 3 sätestatud teabe 1. detsembriks 2011 ning punktis 4 sätestatud teabe 31. maiks 2013.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatusaruandes.


title: Komisjoni delegeeritud direktiiv 2014/7/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist joodistes, elektriliste või elektrooniliste komponentide ja trükkplaatide otsakatetes, elektrijuhtmete ühendustes, varjes ja varjestatud ühenduspesades, mida kasutatakse a) meditsiiniliste magnetresonantstomograafide magneti isotsentrist 1 m raadiuses asuvas magnetväljas, sealhulgas kõnealuses valdkonnas kasutatavates patsientide jälgimise seadmetes, ning b) tsüklotronimagnetite ning osakeste ravi valdkonnas osakeste voo ülekandeks ja suunamiseks kasutatavate magnetite välispinnast kuni 1 m kaugusel asuvas magnetväljas  EMPs kohaldatav tekst

text:
               9.1.2014

               ET

               Euroopa Liidu Teataja

               L 4/57

         KOMISJONI DELEGEERITUD DIREKTIIV 2014/7/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist joodistes, elektriliste või elektrooniliste komponentide ja trükkplaatide otsakatetes, elektrijuhtmete ühendustes, varjes ja varjestatud ühenduspesades, mida kasutatakse a) meditsiiniliste magnetresonantstomograafide magneti isotsentrist 1 m raadiuses asuvas magnetväljas, sealhulgas kõnealuses valdkonnas kasutatavates patsientide jälgimise seadmetes, ning b) tsüklotronimagnetite ning osakeste ravi valdkonnas osakeste voo ülekandeks ja suunamiseks kasutatavate magnetite välispinnast kuni 1 m kaugusel asuvas magnetväljas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.

               (2)

               Plii on praegu kasutusel joodistes, elektriliste või elektrooniliste komponentide ja trükkplaatide otsakatetes, elektrijuhtmete ühendustes, varjes ja varjestatud ühenduspesades, mida kasutatakse meditsiiniliste magnetresonantstomograafide magneti isotsentrist 1 m raadiuses asuvas magnetväljas, sealhulgas kõnealuses valdkonnas kasutatavates patsientide jälgimisseadmetes, aga ka tsüklotronimagnetite ning osakeste ravi valdkonnas osakeste voo ülekandeks ja suunamiseks kasutatavate magnetite välispinnast kuni 1 m kaugusel asuvas magnetväljas.

               (3)

               Plii eespool nimetatud rakenduste jaoks ei ole praegu teaduslikult ja tehniliselt teostatavaid ning piisavalt töökindlaid alternatiive. Töökindlate ja ohutute pliita lahenduste leidmiseks vajavad tootjad veel aega.

               (4)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 4
   Käesolev direktiiv on adresseeritud liikmesriikidele.

      Brüssel, 18. oktoober 2013

            Komisjoni nimel

            president

         José Manuel BARROSO

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 27:

                  „27.

                  Plii kasutamine

                              —

                              joodistes,

                              —

                              elektriliste või elektrooniliste komponentide ja trükkplaatide otsakatetes,

                              —

                              elektrijuhtmete ühendustes, varjes ja varjestatud ühenduspesades,

                        mida kasutatakse

                              a)

                              meditsiiniliste magnetresonantstomograafide magneti isotsentrist 1 m raadiuses asuvas magnetväljas, sealhulgas kõnealuses valdkonnas kasutatavates patsientide jälgimise seadmetes, või

                              b)

                              tsüklotronimagnetite ning osakeste ravi valdkonnas osakeste voo ülekandeks ja suunamiseks kasutatavate magnetite välispinnast kuni 1 m kaugusel asuvas magnetväljas.

                        Kehtivusaeg lõpeb 30. juunil 2020.”


title: Komisjoni delegeeritud direktiiv (EL) 2015/863, 31. märts 2015, millega muudetakse Euroopa Parlamendi ja nõukogu direktiivi 2011/65/EL II lisa seoses piiratud kasutusega ainete loeteluga (EMPs kohaldatav tekst)

text:
               4.6.2015

               ET

               Euroopa Liidu Teataja

               L 137/10

         KOMISJONI DELEGEERITUD DIREKTIIV (EL) 2015/863,
   31. märts 2015,
   millega muudetakse Euroopa Parlamendi ja nõukogu direktiivi 2011/65/EL II lisa seoses piiratud kasutusega ainete loeteluga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 6 lõiget 3,
   ning arvestades järgmist:

               (1)

               Direktiiviga 2011/65/EL kehtestatakse eeskirjad ohtlike ainete kasutamise kohta elektri- ja elektroonikaseadmetes, et kaasa aidata inimeste tervise ja keskkonna kaitsele, sealhulgas elektroonikaromude keskkonnaohutule taaskasutamisele ja kõrvaldamisele.

               (2)

               Direktiiviga 2011/65/EL on keelatud plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite kasutamine elektri- ja elektroonikaseadmetes, mis lastakse liidu turule. Kõnealuse direktiivi II lisas on loetletud need piiratud kasutusega ained.

               (3)

               II lisa piiratud kasutusega ainete loetelu korrapärasel läbivaatamisel tuleks pidada prioriteetseks heksabromotsüklododekaani (HBCDD), bis(2-etüülheksüül)ftalaadi (DEHP), butüülbensüülftalaadi (BBP) ja dibutüülftalaadi (DBP) kasutamisest tulenevaid ohte inimeste tervisele ja keskkonnale. Et veelgi piirata kõnealuste ainete kasutamist, tuleks varem hinnatud aineid uuesti uurida.

               (4)

               Vastavalt direktiivi 2011/65/EL artikli 6 lõikele 1 on konsulteeritud huvitatud isikute, sealhulgas ettevõtjate, ringlussevõtjate, töötlemisega tegelevate ettevõtjate, keskkonnaorganisatsioonide, töövõtjate ja tarbijate ühendustega ning on tehtud põhjalik hindamine.

               (5)

               Bis(2-etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP) on väga ohtlikud ained. DIBP on aine, mida võib kasutada DBP asendajana ning seda on komisjon varem hinnanud. Kättesaadavad tõendid näitavad, et kõnealusel neljal ainel võib elektri- ja elektroonikaseadmetes kasutamise korral olla negatiivne mõju ringlussevõtule, inimeste tervisele ja keskkonnale elektroonikaromude jäätmekäitlustoimingute ajal.

               (6)

               Asendusained, millel on väiksem negatiivne mõju, on kättesaadavad DEHP, DBP, BBP ja DIBP asendamiseks enamikus elektri- ja elektroonikaseadmetes. Nimetatud ainete kasutamist elektri- ja elektroonikaseadmetes tuleks seetõttu piirata. DEHP, BBP ja DBP kasutamine on juba piiratud Euroopa Parlamendi ja nõukogu määruse (EÜ) nr 1907/2006 (2) XVII lisa kandega 51, nii et mänguasju, mille DEHP, BBP või DBP sisaldus ületab 0,1 % plastifitseeritud materjali massist, arvestatuna kumulatiivselt kolme ftalaadi kohta, ei lasta ELi turule. Selleks et vältida topeltreguleerimist, peab nimetatud määruse XVII lisa kandes 51 sätestatud piirang olema jätkuvalt ainus piirang, mida kohaldatakse mänguasjade DEHP-, BBP- ja DBP-sisalduse suhtes.

               (7)

               Selleks et hõlbustada üleminekut ja leevendada võimalikke sotsiaal-majanduslikke mõjusid, tuleks anda asjakohane üleminekuperiood, mis võimaldab ettevõtjatel taotleda erandeid aine kasutamisele kehtestatud piirangutest vastavalt direktiivi 2011/65/EL artiklile 5. Üleminekuperioodi kehtestamisel tuleks arvesse võtta meditsiiniseadmete ning seire- ja kontrolliseadmete pikemat innovatsioonitsüklit. DEHP, DBP, BBP ja DIBP kasutamise piirangut tuleks seetõttu kohaldada meditsiiniseadmete, sh in vitro meditsiiniseadmed, ning seire- ja kontrolliseadmete, kaasa arvatud tööstuslikud seire- ja kontrolliseadmed, suhtes alates 22. juulist 2021.

               (8)

               Direktiivi 2011/65/EL III või IV lisa kohandamine selleks, et teha erand DEHP ja DBP suhtes esitatud taotlustele, peaks toimuma viisil, mis topeltreguleerimise ja tarbetute kulude vältimiseks tagab kooskõla määruse (EÜ) nr 1907/2006 alusel antud autoriseeringute haldamisega seoses nende ainete kasutamisega elektri- ja elektroonikaseadmetes. Ettevõtjad, kes soovivad taotleda direktiivi 2011/65/EL kohaseid erandeid, peaksid olema teadlikud sellest, et selline erand võib hõlmata elektri- ja elektroonikaseadme kogu olelusringi, sealhulgas tootmise etappi.

               (9)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL II lisa asendatakse käesoleva direktiivi lisas esitatud tekstiga.
   Artikkel 2
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 31. detsembriks 2016. Nad edastavad kõnealuste normide teksti viivitamata komisjonile.
   Nad kohaldavad neid norme alates 22. juulist 2019.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 31. märts 2015

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      (2)  Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

      LISA

            „II LISA

               Artikli 4 lõikes 1 osutatud piiratud ained ja nende ainete kõrgeim lubatav massiprotsent homogeensetes materjalides

                        Plii (0,1 %)

                        Elavhõbe (0,1 %)

                        Kaadmium (0,01 %)

                        Kuuevalentne kroom (0,1 %)

                        Polübromobifenüülid (PBB) (0,1 %)

                        Polübromodifenüüleetrid (PBDE) (0,1 %)

                        Bis(2-etüülheksüül)ftalaat (DEHP) (0,1 %)

                        Butüülbensüülftalaat (BBP) (0,1 %)

                        Dibutüülftalaat (DBP) (0,1 %)

                        Diisobutüülftalaat (DIBP) (0,1 %)

                  DEHP, DBP, BBP ja DIBP kasutamise piirangut kohaldatakse meditsiiniseadmete suhtes, sh in vitro meditsiiniseadmed, ning seire- ja kontrolliseadmete suhtes, sh tööstuslikud seire- ja kontrolliseadmed, alates 22. juulist 2021.
            DEHP, DBP, BBP ja DIBP kasutamise piirangut ei kohaldata selliste kaablite või varuosade suhtes, mis on ette nähtud enne 22. juulit 2019 turule lastud elektri- ja elektroonikaseadmete remondiks, korduskasutuseks, funktsioonide ajakohastamiseks või võimsuse suurendamiseks, ning enne 22. juulit 2021 turule lastud meditsiiniseadmete, sh in vitro meditsiiniseadmete suhtes ning seire- ja kontrolliseadmete, sh tööstuslike seire- ja kontrolliseadmete suhtes.
            DEHP, BBP ja DBP kasutamise piiranguid ei kohaldata mänguasjade suhtes, mille suhtes juba kehtivad DEHP, BBP ja DBP kasutamise piirangud vastavalt määruse (EÜ) nr 1907/2006 XVII lisa kandele 51.”


title: Komisjoni delegeeritud direktiiv 2014/9/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii ja kaadmiumi kasutamist metallilistes sidemetes, mis moodustavad magnetresonantstomograafide, ülijuhtivate kvantinterferentsseadmete, tuumamagnetresonantstomograafide ja Fourier’ teisendusega massispektromeetrite detektorite ülijuhtivaid magnetahelaid  EMPs kohaldatav tekst

text:
               9.1.2014

               ET

               Euroopa Liidu Teataja

               L 4/61

         KOMISJONI DELEGEERITUD DIREKTIIV 2014/9/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii ja kaadmiumi kasutamist metallilistes sidemetes, mis moodustavad magnetresonantstomograafide, ülijuhtivate kvantinterferentsseadmete, tuumamagnetresonantstomograafide ja Fourier’ teisendusega massispektromeetrite detektorite ülijuhtivaid magnetahelaid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid ja kaadmiumi turule lastavates elektri- ja elektroonikaseadmetes.

               (2)

               Kehtiv erand nr 12 hõlmab üksnes magnetresonantstomograafide ja ülijuhtivate kvantinterferentsseadmete detektoreid, kuid erandit on vaja ka alamkategooria 9 tööstusrakenduste jaoks.

               (3)

               Plii ja kaadmiumi asendamine või kõrvaldamine on magnetresonantstomograafide, ülijuhtivate kvantinterferentsseadmete, tuumamagnetresonantstomograafide ja Fourier’ teisendusega massispektromeetrite detektorite puhul praegu võimatu.

               (4)

               Alternatiivsete lahenduste töökindluse uurimiseks ja nende kõlblikkuse hindamiseks on vaja aega.

               (5)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 4
   Käesolev direktiiv on adresseeritud liikmesriikidele.

      Brüssel, 18. oktoober 2013

            Komisjoni nimel

            president

         José Manuel BARROSO

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisa punkt 12 asendatakse järgmisega:

                  „12.

                  Plii ja kaadmiumi kasutamine metallilistes sidemetes, mis moodustavad magnetresonantstomograafide, ülijuhtivate kvantinterferentsseadmete, tuumamagnetresonantstomograafide ja Fourier’ teisendusega massispektromeetrite detektorite ülijuhtivaid magnetahelaid. Kehtivusaeg lõpeb 30. juunil 2021.”


title: Komisjoni rakendusdirektiiv (EL) 2017/1920, 19. oktoober 2017, millega muudetakse nõukogu direktiivi 2000/29/EÜ IV lisa liidust pärit Solanum tuberosum L. seemnete veo osas

text:
               20.10.2017

               ET

               Euroopa Liidu Teataja

               L 271/34

         KOMISJONI RAKENDUSDIREKTIIV (EL) 2017/1920,
   19. oktoober 2017,
   millega muudetakse nõukogu direktiivi 2000/29/EÜ IV lisa liidust pärit Solanum tuberosum L. seemnete veo osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 14 teise lõigu punkti d,
   ning arvestades järgmist:

               (1)

               Direktiivi 2000/29/EÜ artikli 5 lõikega 1 koostoimes kõnealuse direktiivi IV lisa A osa II jao punktiga 18.3 on ette nähtud erinõuded selliste taimede veoks, mis kuuluvad liigi Solanum L. võsundeid või mugulaid moodustavate liikide või nende hübriidide istutamiseks ettenähtud taimede hulka, v.a kõnealuse direktiivi IV lisa A osa II jao punktides 18.1, 18.1.1 või 18.2 nimetatud liigi Solanum tuberosum L. mugulad ning v.a kultuuride säilitusmaterjal, mida hoitakse geenipankades või geneetilistes kollektsioonides.

               (2)

               Teatavad liikmesriigid on taotlenud konkreetsemaid nõudeid liidust pärit selliste seemnete veoks, mis kuuluvad liiki Solanum tuberosum L. (üldiselt osutatud ka kui „kartuli botaanilised seemned“) (edaspidi „kindlaksmääratud seemned“). Kõnealuste nõuetega peaks olema tagatud liidu territooriumi taimetervise kaitse selliste kahjulike organismide eest, mis võivad esineda kindlaksmääratud seemnetes.

               (3)

               Selliste taimede seemneid, mis kuuluvad liigi Solanum L. võsundeid või mugulaid moodustavate liikide või nende hübriidide istutamiseks ettenähtud taimede hulka, mida hoitakse geenipankades või geneetilistes kollektsioonides, ei peaks käsitama kindlaksmääratud seemnetena, sest need on ette nähtud teaduslike ja säilitamise eesmärkide täitmiseks.

               (4)

               Kuna kahjustajad Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann et Kotthoff) Davis et al., Ralstonia solanacearum (Smith) Yabuuchi et al. ja kartuli värtnaviroid kujutavad endast kindlaksmääratud seemnete jaoks tõsist taimetervise riski, ning võttes arvesse kahjuritest tuleneva riski analüüsi, mis Madalmaade toidu ja tarbekaupade ohutuse amet tegi 2015. aastal, (2) on asjakohane ette näha, et kindlaksmääratud seemned peaksid olema pärit piirkondadest, mis on vabad kõnealustest organismidest, või et kindlaksmääratud seemned ja nende tootmiskohad peaksid vastama erinõuetele.

               (5)

               Käesoleva direktiiviga ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2000/29/EÜ IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad käesoleva direktiivi täitmiseks vajalikud õigus- ja haldusnormid vastu ja avaldavad need hiljemalt 31. märtsiks 2018. Nad edastavad kõnealuste normide teksti viivitamata komisjonile.
   Nad kohaldavad neid norme alates 1. aprillist 2018.
   Kui liikmesriigid need õigusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kolmandal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 19. oktoober 2017

            Komisjoni nimel

            president

         Jean-Claude JUNCKER

      (1)  EÜT L 169, 10.7.2000, lk 1.

      (2)  PRA EU internal movement of True Potato Seeds of official varieties, NVWA, juuni 2015.

      LISA
      Direktiivi 2000/29/EÜ IV lisa A osa II jagu muudetakse järgmiselt.

                  1)

                  Punkt 18.3 asendatakse järgmisega:

                                          „18.3.

                                          Liigi Solanum L. võsundeid või mugulaid moodustavate liikide või nende hübriidide istutamiseks ettenähtud taimed, v.a punktis 18.1, 18.1.1 või 18.2 nimetatud liigi Solanum tuberosum L. mugulad ning v.a kultuuride säilitusmaterjal, mida hoitakse geenipankades või geneetilistes kollektsioonides, ning v.a punktis 18.3.1 nimetatud liigi Solanum tuberosum L. seemned.

                                          a)

                                          Taimi on hoitud karantiini tingimustes ning on leitud karantiinikontrolli abil need olevat vabad kahjulikest organismidest;

                                          b)

                                          punktis a osutatud karantiinikontroll:

                                                      aa)

                                                      on asjaomase liikmesriigi ametliku taimekaitseorganisatsiooni järelevalve all ning selle viivad läbi nimetatud organisatsiooni või mõne muu ametlikult heaks kiidetud asutuse teadusalase väljaõppe saanud töötajad;

                                                      bb)

                                                      viiakse läbi kohas, mis on varustatud asjakohaste seadmetega, et isoleerida kahjulikud organismid ning hoolitseda indikaatorite eest viisil, mis välistab kahjulike organismide leviku ohu;

                                                      cc)

                                                      viiakse läbi iga materjaliühikuga

                                                                  —

                                                                  kindlate ajavahemike järel toimuvate visuaalsete kontrollide abil, võttes arvesse materjali liiki ja selle arengustaadiumi kontrolliprogrammi jooksul, vähemalt ühe täieliku vegetatsiooniperioodi vältel kõigi kahjulike organismide tekitatud sümptomite suhtes;

                                                                  —

                                                                  kontrollide abil, mis on kooskõlas komiteele esitatud asjakohaste, artiklis 18 osutatud meetoditega;

                                                                  —

                                                                  kõikide kartulite puhul vähemalt järgmiste kahjulike organismide suhtes:

                                                                              —

                                                                                Andean potato latent virus,

                                                                              —

                                                                                Arracacha virus B. oca strain,

                                                                              —

                                                                                Potato black ringspot virus,

                                                                              —

                                                                                Potato spindle tuber viroid,

                                                                              —

                                                                                Potato virus T,

                                                                              —

                                                                                Andean potato mottle virus,

                                                                              —

                                                                                common potato viruses A, M, S, V, X ja Y (sealhulgas Yo, Yn ja Yc) ja Potato leaf roll virus,

                                                                              —

                                                                                Clavibacter michiganensis ssp. sepedonicus (Spieckermann et Kotthoff) Davis et al.,

                                                                              —

                                                                                Ralstonia solanacearum (Smith) Yabuuchi et al.;

                                                                  —

                                                                  liigi Solanum tuberosum L. seemnete puhul, v.a punktis 18.3.1 nimetatud seemned, vähemalt kõikide eespool nimetatud viiruste ja viroidide suhtes;

                                                      dd)

                                                      asjakohase kontrolliga kõikide visuaalse vaatluse käigus täheldatud sümptomite suhtes, et identifitseerida neid sümptomeid põhjustavad kahjulikud organismid;

                                          c)

                                          kõik materjalid, mis punktis b määratletud kontrolli käigus ei tunnistatud vabaks punktis b määratletud kahjulikest organismidest, hävitatakse viivitamata või viiakse läbi protseduurid kahjuliku organismi / kahjulike organismide hävitamiseks;

                                          d)

                                          kõik organisatsioonid või uurimiskeskused, kelle valduses on kõnealust materjali, teatavad sellest oma liikmesriigi taimekaitseteenistusele.“

                  2)

                  punkti 18.3 järele lisatakse järgmine punkt 18.3.1:

                                          „18.3.1.

                                             Solanum tuberosum L. seemned, v.a punktis 18.4 nimetatud seemned.

                              Ametlik kinnitus, et:
                              seemned on pärit taimedest, mis vastavad hetkel punktides 18.1, 18.1.1, 18.2 ja 18.3 kehtestatud nõuetele,
                              ning

                                          a)

                                          seemned on pärit piirkondadest, mis on vabad kahjustajatest Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann et Kotthoff) Davis et al., Ralstonia
                                             solanacearum (Smith) Yabuuchi et al. ja kartuli värtnaviroid,
                                          või

                                          b)

                                          seemned, mis vastavad kõigile järgmistele nõuetele:

                                                      i)

                                                      need on toodetud tootmiskohas, kus alates eelmise vegetatsiooniperioodi algusest ei ole täheldatud punktis a osutatud kahjulike organismide põhjustatud haiguse sümptomeid;

                                                      ii)

                                                      need on toodetud tootmiskohas, kus on võetud järgmised meetmed:

                                                                  1)

                                                                  tootmiskoht on eraldatud muudest maavitsalistest taimedest ja muudest kartuli värtnaviroidi peremeeskultuuridest;

                                                                  2)

                                                                  välditud on kontakt personali ning selliste objektidega nagu tööriistade, masinate, veokite, laevade ja pakkematerjaliga muudest tootmiskohtadest, kus toodetakse maavitsalisi taimi ja muid kartuli värtnaviroidi peremeeskultuure, või nakkuse vältimiseks on võetud asjakohased hügieenimeetmed seoses personali või objektidega tootmiskohtadest, kus toodetakse maavitsalisi taimi või muid kartuli värtnaviroidi peremeeskultuure;

                                                                  3)

                                                                  kasutatakse üksnes sellist vett, mis on vaba kõigist käesolevas punktis osutatud kahjulikest organismidest.“


title: Komisjoni delegeeritud direktiiv (EL) 2015/573, 30. jaanuar 2015 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist in vitro diagnostika meditsiiniseadmete polüvinüülkloriidsensorites  EMPs kohaldatav tekst

text:
               10.4.2015

               ET

               Euroopa Liidu Teataja

               L 94/4

         KOMISJONI DELEGEERITUD DIREKTIIV (EL) 2015/573,
   30. jaanuar 2015,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist in vitro diagnostika meditsiiniseadmete polüvinüülkloriidsensorites
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.

               (2)

               Vere, kehavedelike ja -gaaside analüsaatorid on kriitilise tähtsusega analüütilised vahendid paljude diagnostiliste ja terapeutiliste protseduuride jaoks. Pliid kasutatakse stabilisaatorina polüvinüülkloriidi töötlemisel sensorkaartide jaoks. Kuigi teadusuuringud asendusainete leidmiseks käivad, ei ole sobiv asendaja veel kättesaadav. Katsed alternatiivsete ainetega polüvinüülkloriidis kasutatava plii asendamiseks ja polüvinüülkloriidi enda asendamiseks ei ole andnud spetsiifilistele tehnilistele nõuetele vastavaid tulemusi.

               (3)

               Nii plii asendamine vere, kehavedelike ja -gaaside analüüsimiseks kasutatavate in vitro meditsiiniseadmete polüvinüülkloriidist sensorkaartides kui ka plii kasutamise lõpetamine polüvinüülkloriidi asendamisega nendes seadmetes on tehniliselt teostamatu.

               (4)

               Plii kasutamine vere, kehavedelike ja -gaaside analüüsimiseks kasutatavate in vitro diagnostika meditsiiniseadmete polüvinüülkloriidist sensorites tuleks seetõttu erandina vabastada keelust 31. detsembrini 2018. Pidades silmas meditsiiniseadmete innovatsioonitsüklit, on see lühike üleminekuperiood, millel tõenäoliselt ei ole innovatsioonile kahjulikku mõju.

               (5)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt üheksanda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 30. jaanuar 2015

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 41:

                     „41.

                     Plii, mida kasutatakse termostabilisaatorina polüvinüülkloriidis, mida kasutatakse lähtematerjalina amperomeetrilistes, potentsiomeetrilistes ja konduktomeetrilistes elektrokeemilistes sensorites, mida kasutatakse in vitro diagnostika meditsiiniseadmetes vere ning muude kehavedelike ja -gaaside analüüsimiseks.
                     Kehtivusaeg lõpeb 31. detsembril 2018.”


title: Komisjoni delegeeritud direktiiv (EL) 2016/1029, 19. aprill 2016, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb tööstuslike seire- ja kontrolliseadmete hapnikuandurite Herschi elementide kaadmiumanoode (EMPs kohaldatav tekst)

text:
               25.6.2016

               ET

               Euroopa Liidu Teataja

               L 168/15

         KOMISJONI DELEGEERITUD DIREKTIIV (EL) 2016/1029,
   19. aprill 2016,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb tööstuslike seire- ja kontrolliseadmete hapnikuandurite Herschi elementide kaadmiumanoode
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada kaadmiumi turule lastavates elektri- ja elektroonikaseadmetes. Kaadmiumi sisaldavad Herschi elementide anoodid, mida kasutatakse spetsiaalse otstarbega ülitundlikes hapnikuandurites. Herschi elemente sisaldavate anduritega võrreldes ei taga ükski olemasolevatest alternatiividest samaväärset tundlikkust, usaldusväärsust ja täpsust hapnikusisalduse väga madala taseme mõõtmisel.

               (2)

               Kui anduri mõõtetundlikkus peab olema suurem kui 10 miljondikku, ei ole kaadmiumi sisaldava Herschi elemendiga hapnikuandurile tööstuslikes seire- ja kontrolliseadmetes usaldusväärseid alternatiive. Seega tuleks teha keelust erand, mis võimaldab kasutada kaadmiumanoode nende tööstuslike seire- ja kontrolliseadmete hapnikuandurite Herschi elementides, mille puhul peab anduri mõõtetundlikkus olema suurem kui 10 miljondikku.

               (3)

               Kuna piisavalt usaldusväärsed kaadmiumivabad alternatiivid konkreetse kasutusvaldkonna jaoks puuduvad ning kuna seire- ja kontrolliseadmete puhul on seitse aastat suhteliselt lühike üleminekuperiood, mis tõenäoliselt ei avalda negatiivset mõju innovatsioonile, tuleks erandile määrata seitsme aasta pikkune kehtivusaeg vastavalt direktiivi 2011/65/EL artikli 5 lõikele 2.

               (4)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. aprilliks 2017. Liikmesriigid edastavad kõnealuste normide teksti viivitamata komisjonile.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 19. aprill 2016

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 43:

                     „43.

                     Tööstuslike seire- ja kontrolliseadmete hapnikuandurite Herschi elementide kaadmiumanoodid, kui anduri mõõtetundlikkus peab olema suurem kui 10 ppm.
                     Kehtib kuni 15. juulini 2023.“


title: Komisjoni delegeeritud direktiiv (EL) 2017/1011, 15. märts 2017, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse optikaseadmetes kasutatavates läätsedes leiduvat pliid (EMPs kohaldatav tekst )

text:
               16.6.2017

               ET

               Euroopa Liidu Teataja

               L 153/25

         KOMISJONI DELEGEERITUD DIREKTIIV (EL) 2017/1011,
   15. märts 2017,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse optikaseadmetes kasutatavates läätsedes leiduvat pliid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.

               (2)

               Pliid sisaldavat klaasi kasutatakse selle harukordsete omaduste ja näitajate kogumi tõttu, mis hõlmab läbipaistvust, valguse hajumist, soojusjuhtivust, kaksikmurdumist ja teisi näitajaid.

               (3)

               Teistsuguse tehnilise lahendusega pliid mittesisaldavad optilised läätsed on olemas pliid mittesisaldavast klaasist, plastist ja muude seadiste kujul. Sellistel asendajatel aga puuduvad mõned omadused ja selline näitajate kogum, nagu see on pliid sisaldavatel läätsedel.

               (4)

               Sellistel kasutusaladel, kus asendajaid on lihtne leida, on asendajad juba kasutusele võetud. Ülejäänud kasutusalade jaoks teisi lahendusi ei ole. Seega ei ole asendamine kõikidel kasutusaladel üldiselt võimalik. Plii optikaseadmetes kasutatavas valges klaasis tuleks seetõttu erandina vabastada keelust 21. juulini 2021 kategooriate 1–7 ja 10 puhul. Pidades silmas selliste optiliste kasutusalade innovatsioonitsüklit, ei ole kõnealuse erandi kestusel tõenäoliselt innovatsioonile kahjulikku mõju.

               (5)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad hiljemalt 6. juuliks 2018 käesoleva direktiivi järgimiseks vajalikud õigus- ja haldusnormid. Liikmesriigid edastavad kõnealuste normide teksti viivitamata komisjonile.
   Liikmesriigid kohaldavad kõnealuseid norme alates 6. juulist 2018.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 15. märts 2017

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 13a asendatakse järgmisega:

                     „13a

                     Plii optikaseadmetes kasutatavas valges klaasis

                     Kohaldatakse kõikide kategooriate suhtes; kehtivusaeg lõpeb:

                                 —

                                 kategooria 8 meditsiiniliste in vitro diagnostikaseadmete puhul 21. juulil 2023;

                                 —

                                 kategooria 9 tööstuslike järelevalve- ja juhtimisseadmete ning kategooria 11 puhul 21. juulil 2024;

                                 —

                                 muude kategooriate ja alamkategooriate puhul 21. juulil 2021“


title: Komisjoni delegeeritud direktiiv (EL) 2017/1009, 13. märts 2017, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse filterklaasides ja peegeldusstandardina kasutatavates klaasides leiduvat kaadmiumi ja pliid (EMPs kohaldatav tekst )

text:
               16.6.2017

               ET

               Euroopa Liidu Teataja

               L 153/21

         KOMISJONI DELEGEERITUD DIREKTIIV (EL) 2017/1009,
   13. märts 2017,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, milles käsitletakse filterklaasides ja peegeldusstandardina kasutatavates klaasides leiduvat kaadmiumi ja pliid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid ja kaadmiumi turule lastavates elektri- ja elektroonikaseadmetes.

               (2)

               Kaadmiumi ja/või pliid sisaldavat filterklaasi kasutatakse paljudel optilistel kasutusaladel mitmesugustes elektri- ja elektroonikaseadmetes. Nii kaadmiumi kui ka pliid kasutatakse nende ainulaadsete optiliste omaduste tõttu, mis võimaldab vaatenurgast olenemata nt täpselt eraldada teatavat ala nähtavas spektriosas.

               (3)

               Kuigi on olemas ka teistsuguseid lahendusi, ei võimalda need saavutada täpse lainepikkusega filtreerimist. Neil vähestel juhtudel, kui alternatiivsed lahendused tagavad ülesande piisaval tasemel täitmise, ei ole need piisavalt töökindlad, sest kasutatavad materjalid on liiga tundlikud keskkonnatingimuste suhtes.

               (4)

               Seega ei ole mitme kasutusotstarbe jaoks endiselt muid sobivaid lahendusi ja et uute lahenduste leidmine on keerukas ja aeganõudev, on viis aastat põhjendatud kestus kategooriate 1–7 ja 10 korral.

               (5)

               Teatavad kaadmiumi ja/või pliid sisaldavad optilised filterklaasid tuleks seetõttu erandina vabastada keelust 21. juulini 2021 kategooriate 1–7 ja 10 puhul. Pidades silmas selliste elektri- ja elektroonikaseadmete innovatsioonitsüklit, ei ole kõnealuse erandi kestusel tõenäoliselt innovatsioonile kahjulikku mõju.

               (6)

               Seepärast tuleks direktiivi 2011/65/EL vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad hiljemalt 6. juuliks 2018 käesoleva direktiivi järgimiseks vajalikud õigus- ja haldusnormid. Liikmesriigid edastavad kõnealuste normide teksti viivitamata komisjonile.
   Liikmesriigid kohaldavad kõnealuseid norme alates 6. juulist 2018.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 13. märts 2017

            Komisjoni nimel

            president

         Jean-Claude JUNCKER

      (1)  ELT L 174, 1.7.2011, lk 88.

      LISA
      Direktiivi 2011/65/EL III lisa punkt 13(b) asendatakse järgmisega:

                     „13(b)

                     Kaadmium ja plii filterklaasides ja peegeldusstandardina kasutatavates klaasides

                     Kohaldatakse kategooriate 8, 9 ja 11 suhtes; aegub:

                                 —

                                 kategooria 8 meditsiiniliste in vitro diagnostikaseadmete puhul 21. juulil 2023;

                                 —

                                 kategooria 9 tööstuslike järelevalve- ja juhtimisseadmete ja kategooria 11 puhul 21. juulil 2024;

                                 —

                                 kategooriate 8 ja 9 muude alamkategooriate puhul 21. juulil 2021;

                     13(b)-(I)

                     Plii metalliioonide toimel värvunud optilise filterklaasi liikides

                     Kohaldatakse kategooriate 1–7 ja 10 suhtes; kehtivusaeg lõpeb 21. juulil 2021 kategooriate 1–7 ja 10 puhul“

                     13(b)-(II)

                     Kaadmium kalkogeniidlisandiga optilises filterklaasis; välja arvatud taotlused, mis kuuluvad käesoleva lisa punkti 39 alla

                     13(b)-(III)

                     Kaadmium ja plii peegeldusstandardina kasutatavas klaasis


title: Komisjoni rakendusdirektiiv 2011/44/EL, 13. aprill 2011 , millega muudetakse nõukogu direktiivi 91/414/EMÜ, et lisada toimeainete hulka asadiraktiin, ja muudetakse komisjoni otsust 2008/941/EÜ  EMPs kohaldatav tekst

text:
               14.4.2011

               ET

               Euroopa Liidu Teataja

               L 100/43

         KOMISJONI RAKENDUSDIREKTIIV 2011/44/EL,
   13. aprill 2011,
   millega muudetakse nõukogu direktiivi 91/414/EMÜ, et lisada toimeainete hulka asadiraktiin, ja muudetakse komisjoni otsust 2008/941/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 1112/2002 (2) ja (EÜ) nr 2229/2004 (3) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulus asadiraktiin.

               (2)

               Kooskõlas määruse (EÜ) nr 2229/2004 artikliga 24e võttis taotleja kahe kuu jooksul pärast hindamisaruande projekti kättesaamist tagasi oma toetuse toimeaine kandmisele direktiivi 91/414/EMÜ I lisasse. Sellest tulenevalt jäeti komisjoni 8. detsembri 2008. aasta otsusega nr 2008/941/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) (4) asadiraktiin nimetatud lisasse kandmata.

               (3)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta avaldas soovi, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Saksamaale, kes oli määrusega (EÜ) nr 2229/2004 nimetatud referentliikmesriigiks. Kiirendatud menetluse tähtajast peeti kinni. Toimeaine kirjeldus ja lubatud kasutusviisid on samasugused nagu need, mida käsitleti otsuses 2008/941/EÜ. Taotlus on kooskõlas ka muude määruse (EÜ) nr 33/2008 artiklis 15 sätestatud sisuliste ja menetlusnõuetega.

               (5)

               Saksamaa hindas taotleja esitatud täiendavaid andmeid ja koostas lisaaruande. Saksamaa esitas selle aruande Euroopa Toiduohutusametile (edaspidi „toiduohutusamet”) ja komisjonile 10. detsembril 2009. Toiduohutusamet edastas lisaaruande kõigile liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet komisjonile oma järeldused asadiraktiini kohta 28. oktoobril 2010 (6). Liikmesriigid ja komisjon vaatasid hindamisaruande projekti, lisaaruande ja toiduohutusameti järeldused läbi toiduahela ja loomatervishoiu alalises komitees ning 11. märtsil 2011 vormistati see komisjoni läbivaatamisaruandena asadiraktiini kohta.

               (6)

               Mitmete uuringute põhjal on selgunud, et asadiraktiini sisaldavad taimekaitsevahendid vastavad üldjoontes direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane kanda asadiraktiin I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (7)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatud tingimuste täitmisest. Seetõttu on asjakohane nõuda, et taotleja esitaks täiendavat teavet, et kinnitada asadiraktiin A ja muude neemiseemne ekstraktis sisalduvate aktiivsete koostisainete vaheline side seoses koguse, bioloogilise aktiivsuse ja püsivusega, et kinnitada, et asadiraktiin A on juhtiv aktiivne koostisaine, ning kinnitada tehnilise materjali spetsifikatsiooni, jäägi määratlust ja põhjavee riskihinnangut.

               (8)

               Toimeaine I lisasse kandmisele peaks eelnema piisav ajavahemik, et liikmesriigid ja huvitatud isikud saaksid valmistuda toimeaine loetellu lisamisest tulenevate uute nõuete täitmiseks.

               (9)

               Ilma et see piiraks direktiiviga 91/414/EMÜ kindlaksmääratud kohustusi, mis kaasnevad toimeaine kandmisega I lisasse, tuleks pärast toimeaine loetellu lisamist anda liikmesriikidele kuus kuud aega asadiraktiini sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (10)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa omanikele kaasa uusi kohustusi võrreldes I lisa muutmiseks seni vastu võetud direktiividega.

               (11)

               Seega on asjakohane direktiivi 91/414/EMÜ vastavalt muuta.

               (12)

               Otsuses 2008/941/EÜ on sätestatud, et asadiraktiini lisasse ei kanta ja seda toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast on vaja välja jätta asadiraktiini käsitlev rida.

               (13)

               Seega on asjakohane otsust 2008/941/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Otsuse 2008/941/EÜ lisast jäetakse välja asadiraktiini käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2011.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 4
   1.   Vajaduse korral muudavad liikmesriigid kooskõlas direktiiviga 91/414/EMÜ toimeainet asadiraktiini sisaldavate taimekaitsevahendite olemasolevaid lube või tühistavad need 30. novembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas asadiraktiini suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loa omanikul on kooskõlas kõnealuse direktiivi artikli 13 tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab asadiraktiini ainsa toimeainena või ühena mitmest toimeainest, mis kõik on hiljemalt 30. aprilliks 2011 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastavate andmete põhjal vastavalt käesoleva direktiivi VI lisas sätestatud ühtsetele põhimõtetele ning arvestades kõnealuse direktiivi I lisas asadiraktiini käsitleva kande B osa. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               vajaduse korral muudavad asadiraktiini ainsa toimeainena sisaldavate toodete kasutusluba või tühistavad selle hiljemalt 31. maiks 2015 või

               b)

               kui toode sisaldab asadiraktiini ühena mitmest toimeainest, muudavad vajaduse korral luba või tühistavad selle hiljemalt 31. maiks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. juunil 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 13. aprill 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 168, 27.6.2002, lk 14.

      (3)  ELT L 379, 24.12.2004, lk 13.

      (4)  ELT L 335, 13.12.2008, lk 91.

      (5)  ELT L 15, 18.1.2008, lk 5.

      (6)  Euroopa Toiduohutusamet: „Conclusion on the peer review of the pesticide risk assessment of the active substance myclobutanil” (kokkuvõte pestitsiidse toimeaine asadiraktiini ohuanalüüsi hindamisest ekspertide poolt). EFSA Journal 2011; 9(3):2008[76pp.].doi:10.2903/j.efsa2011.2088. Avaldatud veebilehel www.efsa.europa.eu.

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „350

                     Asadiraktiin
                     CASi nr: 11141-17–6 asadiraktiin A kohta
                     CIPACi nr: 627 asadiraktiin A kohta

                     Asadiraktiin A
                     dimetüül (2aR,3S,4S,4aR,5S,7aS,8S,10R,10aS,10bR)-10-atsetoksü-3,5-dihüdroksü-4-[(1aR,2S,3aS,6aS,7S,7aS)-6a-hüdroksü-7a-metüül-3a,6a,7,7a-tetrahüdro-2,7-metaanofuro[2,3-b]oksireno[e]oksepin-1a(2H)-yl]-4-metüül-8-{[(2E)-2-metüülbut-2-enoüül]oksü}oktahüdro-1H-nafto[1,8a-c:4,5-b’c’]difuraan-5,10a(8H)-dikarboksülaat.

                     Asadiraktiin A-na väljendatud:
                     ≥ 111 g/kg
                     Aflatoksiinide B1, B2, G1, G2 summa ei tohi ületada 300 μg/kg asadiraktiin A sisaldusest.

                     1. juuni 2011

                     31. mai 2021

                     A   OSA
                     Lubatakse kasutada ainult insektitsiidina.
                     B   OSA
                     VI lisa ühtsete põhimõtete rakendamisel võetakse arvesse 11. märtsil 2011 toiduahela ja loomatervishoiu alalises komitees asadiraktiini kohta koostatud läbivaatamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 tarbijate kokkupuutele toidu kaudu, arvestades jääkide piirnormide tulevasi läbivaatamisi,

                                 —

                                 sihtrühma mittekuuluvate lülijalgsete ja veeorganismide kaitsele. Vajaduse korral tuleks kohaldada meetmeid riskide vähendamiseks.

                           Asjaomased liikmesriigid taotlevad kinnitavat teavet

                                 —

                                 asadiraktiin A ja muude neemiseemne ekstraktis sisalduvate aktiivsete koostisainete vahelise sideme kohta seoses nende koguse, bioloogilise aktiivsuse ja püsivusega, et kinnitada, et asadiraktiin A on juhtiv aktiivne koostisaine, ning kinnitada tehnilise materjali spetsifikatsiooni, jäägi määratlust ja põhjavee riskihinnangut.

                           Asjaomased liikmesriigid tagavad, et taotleja esitab nimetatud teabe komisjonile 31. detsembriks 2013.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.


title: Komisjoni rakendusdirektiiv 2012/31/EL, 25. oktoober 2012 , millega muudetakse nõukogu direktiivi 2006/88/EÜ IV lisa seoses viiruslikule hemorraagilisele septitseemiale vastuvõtlike kalaliikide loeteluga ja episootilist haavandilist sündroomi käsitleva kande väljajätmisega  EMPs kohaldatav tekst

text:
               26.10.2012

               ET

               Euroopa Liidu Teataja

               L 297/26

         KOMISJONI RAKENDUSDIREKTIIV 2012/31/EL,
   25. oktoober 2012,
   millega muudetakse nõukogu direktiivi 2006/88/EÜ IV lisa seoses viiruslikule hemorraagilisele septitseemiale vastuvõtlike kalaliikide loeteluga ja episootilist haavandilist sündroomi käsitleva kande väljajätmisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 61 lõiget 2,
   ning arvestades järgmist:

               (1)

               Direktiivis 2006/88/EÜ on muu hulgas kehtestatud teatavad loomatervishoiu eeskirjad, mida kohaldatakse vesiviljelusloomade ja vesiviljelustoodete suhtes, ja samuti selle direktiivi IV lisa II osas loetletud eksootiliste ja mitteeksootiliste taudide ja nendele taudidele vastuvõtlike liikide suhtes kohaldatavad erisätted.

               (2)

               Episootiline haavandiline sündroom on esitatud eksootiliste taudide loetelus direktiivi 2006/88/EÜ IV lisa II osas.

               (3)

               Direktiivi 2006/88/EÜ IV lisa I osas on sätestatud kriteeriumid selle lisa II osas loetletud taudide liigitamiseks eksootilisteks ja mitteeksootilisteks. Nende kriteeriumide kohaselt võib eksootilistel taudidel olla liitu sissetoomisel märgatav majanduslik mõju ühenduse vesiviljelusele tootmiskadude näol või vesiviljelusloomade ja vesiviljelustoodetega kauplemise võimaluste piiramise näol. Peale selle võib nendel taudidel olla liitu sissetoomisel kahjulik keskkonnamõju looduslikele veeloomapopulatsioonidele, mis koosnevad liidu või rahvusvaheliste sätete põhjal kaitsealustest liikidest.

               (4)

               15. septembril 2011 võttis Euroopa Toiduohutusameti (EFSA) loomatervishoiu ja loomade heaolu teaduskomisjon vastu teadusliku arvamuse episootilise haavandilise sündroomi kohta (2) (edaspidi „EFSA arvamus”). Selles arvamuses jõudis EFSA järeldusele, et episootiline haavandiline sündroom avaldab liidu vesiviljelusele vähest mõju või ei mõjuta seda üldse.

               (5)

               Lisaks on EFSA arvamuses öeldud, et episootiline haavandiline sündroom on tõenäoliselt korduvalt jõudnud liitu kolmandatest riikidest imporditud dekoratiivkalade kaudu ja sellised kalad on ilmselt liidu vetesse sattunud. Sellest tulenevalt ja võttes arvesse asjaolu, et liidus ei ole esinenud episootilise haavandilise sündroomi puhanguid, puuduvad tõendid selle kohta, et episootilisel haavandilisel sündroomil võib olla kahjulik keskkonnamõju.

               (6)

               Võttes arvesse EFSA järeldusi ja kättesaadavaid teaduslikke tõendeid, ei vasta episootiline haavandiline sündroom enam direktiivi 2006/88/EÜ IV lisa I osas kehtestatud kriteeriumidele, mille alusel saaks selle taudi kanda nimetatud lisa II osas esitatud loetelusse.

               (7)

               Seetõttu on asjakohane kustutada episootilist haavandilist sündroomi käsitlev kanne direktiivi 2006/88/EÜ IV lisa II osas esitatud eksootiliste taudide loetelust.

               (8)

               Lisaks on direktiivi 2006/88/EÜ IV lisa II osas esitatud viiruslikule hemorraagilisele septitseemiale vastuvõtlike liikide loetelu.

               (9)

               Kaugida ebapaltus (Paralichthys olivaceus) on vastuvõtlik viiruslikule hemorraagilisele septitseemiale, mis kuulub mitteeksootiliste kalataudide hulka. Selle taudi kliinilised puhangud esinesid Aasia teatavates piirkondades.

               (10)

               Seetõttu on asjakohane lisada kaugida ebapaltus (Paralichthys olivaceus) direktiivi 2006/88/EÜ IV lisa II osas esitatud viiruslikule hemorraagilisele septitseemiale vastuvõtlike liikide loetelusse.

               (11)

               Seepärast tuleks direktiivi 2006/88/EÜ IV lisa vastavalt muuta.

               (12)

               Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2006/88/EÜ IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 1. jaanuariks 2013. Nad edastavad nimetatud normide teksti viivitamata komisjonile.
   2.   Liikmesriigid kohaldavad neid norme alates 1. jaanuarist 2013.
   3.   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Liikmesriigid määravad nimetatud viitamise viisi.
   4.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 25. oktoober 2012

            Komisjoni nimel

            president

         José Manuel BARROSO

      (1)  ELT L 328, 24.11.2006, lk 14.

      (2)  EFSA Journal 2011;9(10):2387.

      LISA
      Direktiivi 2006/88/EÜ IV lisa II osa asendatakse järgmisega:

         „II   OSA

            Loetellu kantud taudid

                     Eksootilised taudid

                     Taud

                     Taudile vastuvõtlikud liigid

                     Kalad

                     Episootiline vereloomenekroos

                     Vikerforell (Oncorhynchus mykiss) ja ahven (Perca fluviatilis)

                     Molluskid

                        Bonamia exitiosa nakkus

                     Austrid (Ostrea chilensis ja O. angasi)

                        Perkinsus marinus’e nakkus

                     Suur hiidauster (Crassostrea gigas) ja virgiinia hiidauster (C. virginica)

                        Microcytos mackini nakkus

                     Suur hiidauster (Crassostrea gigas), virgiinia hiidauster (C. virginica), trompetauster (Ostrea conchaphila) ja söödav auster (O. edulis)

                     Koorikloomad

                     Taura sündroom

                     Viburhännaklased (Penaeus setiferus, P. stylirostris ja P. vannamei)

                     Yellowheadi taud

                     Viburhännaklased (Penaeus aztecus, P. duorarum, P. japonicus, P. monodon, P. setiferus, P. stylirostris ja P. vannamei)

                     Mitteeksootilised taudid

                     Taudid

                     Taudile vastuvõtlikud liigid

                     Kalad

                     Viiruslik hemorraagiline septitseemia (VHS)

                     Heeringas (Clupea spp.), siig (Coregonus sp.), harilik haug (Esox lucius), kilttursk (Gadus aeglefinus), Vaikse ookeani tursk (G. macrocephalus), tursk (G. morhua), idalõhe (Oncorhynchus spp.), vikerforell (O. mykiss), luts (Onos mustelus), jõeforell (Salmo trutta), harilik kammeljas (Scophthalmus maximus) ja harjus (Thymallus thymallus) ja kaugida ebapaltus (Paralichthys olivaceus)

                     Nakkuslik vereloomenekroos (IHN)

                     Keta (Oncorhynchus keta), kisutš (O. kisutch), sima e masu (O. masou), vikerforell e teraspea-forell (O. mykiss), nerka (O. nerka), gorbuuša (O. rhodurus) tšavõõtša (O. tshawytscha) ja Atlandi lõhe (Salmo salar)

                     Karpkalade herpesviirus (KHV)

                     Harilik karpkala ja sasaan (Cyprinus carpio)

                     Lõhede infektsioosne aneemia (ISA)

                     Vikerforell (Oncorhynchus mykiss), Atlandi lõhe (Salmo salar) ning jõe- ja meriforell (Salmo trutta)

                     Molluskid

                        Marteilia refringens’i nakkus

                     Austrid (Ostrea angasi, O. chilensis, O. edulis, O. puelchana), rannakarplased (Mytilus edulis ja M. galloprovincialis)

                        Bonamia ostreae nakkus

                     Austrid (Ostrea angasi, O. chilensis, O. conchaphila, O. denselammellosa, O. edulis ja O. puelchana)

                     Koorikloomad

                     Ihtüoftirioos

                     Kõik seltsi Decapoda kuuluvad koorikloomad”


title: Komisjoni rakendusdirektiiv 2011/54/EL, 20. aprill 2011 , millega muudetakse nõukogu direktiivi 91/414/EMÜ, et lisada toimeainete hulka metaldehüüd, ning muudetakse komisjoni otsust 2008/934/EÜ  EMPs kohaldatav tekst

text:
               21.4.2011

               ET

               Euroopa Liidu Teataja

               L 105/28

         KOMISJONI RAKENDUSDIREKTIIV 2011/54/EL,
   20. aprill 2011,
   millega muudetakse nõukogu direktiivi 91/414/EMÜ, et lisada toimeainete hulka metaldehüüd, ning muudetakse komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulus metaldehüüd.

               (2)

               Kooskõlas määruse (EÜ) nr 1490/2002 artikliga 11e võttis teavitaja kahe kuu jooksul pärast hindamisaruande kavandi kättesaamist oma toetuse toimeaine kandmise suhtes direktiivi 91/414/EMÜ I lisasse tagasi. Sellest tulenevalt jäeti komisjoni 5. detsembri 2008. aasta otsusega nr 2008/934/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) (4) metaldehüüd nimetatud lisasse kandmata.

               (3)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Austriale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine kirjeldus ja lubatud kasutusviisid on samasugused nagu need, mida käsitleti otsuses 2008/934/EÜ. Taotlus on kooskõlas ka muude määruse (EÜ) nr 33/2008 artiklis 15 sätestatud sisuliste ja menetlusnõuetega.

               (5)

               Austria hindas taotleja esitatud uusi andmeid ja teavet ning koostas lisaaruande. Ta edastas selle aruande 5. jaanuaril 2010. aastal Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõigile liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet komisjonile oma järeldused metaldehüüdi kohta 11. oktoobril 2010 (6). Liikmesriigid ja komisjon vaatasid hindamisaruande projekti, lisaaruande ja toiduohutusameti järeldused toiduahela ja loomatervishoiu alalises komitees läbi ning 11. märtsil 2011 vormistati see komisjoni läbivaatamisaruandena metaldehüüdi kohta.

               (6)

               Mitmete uuringute põhjal on selgunud, et metaldehüüdi sisaldavad taimekaitsevahendid vastavad üldjoontes direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane kanda metaldehüüd I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (7)

               Toimeaine I lisasse kandmisele peaks eelnema piisav ajavahemik, et liikmesriigid ja huvitatud isikud saaksid valmistuda toimeaine loetellu lisamisest tulenevate uute nõuete täitmiseks.

               (8)

               Ilma et see piiraks direktiiviga 91/414/EMÜ kindlaksmääratud kohustusi, mis kaasnevad toimeaine kandmisega I lisasse, tuleks pärast toimeaine loetellu lisamist anda liikmesriikidele kuus kuud aega metaldehüüdi sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (9)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loaomanikele kaasa uusi kohustusi võrreldes I lisa muutmiseks seni vastu võetud direktiividega.

               (10)

               Seega on asjakohane direktiivi 91/414/EMÜ vastavalt muuta.

               (11)

               Otsuses 2008/934/EÜ on sätestatud, et metaldehüüdi ei kanta nõukogu direktiivi 91/414/EMÜ I lisasse ja et seda toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast on vaja välja jätta metaldehüüdi käsitlev rida.

               (12)

               Seega on asjakohane otsust 2008/934/EÜ vastavalt muuta.

               (13)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Otsuse 2008/934/EÜ lisast jäetakse välja metaldehüüdi käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2011.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 4
   1.   Vajaduse korral muudavad liikmesriigid kooskõlas direktiiviga 91/414/EMÜ toimeainet metaldehüüdi sisaldavate taimekaitsevahendite olemasolevaid lube või tühistavad need 30. novembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas metaldehüüdi suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loa omanikul on kooskõlas kõnealuse direktiivi artikli 13 tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab metaldehüüdi ainsa toimeainena või ühena mitmest toimeainest, mis kõik on hiljemalt 31. maiks 2011 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele, arvestades kõnealuse direktiivi I lisa metaldehüüdi käsitleva kande B osa. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               vajaduse korral muudavad metaldehüüdi ainsa toimeainena sisaldavate toodete kasutusluba või tühistavad selle hiljemalt 31. maiks 2015, või

               b)

               kui toode sisaldab metaldehüüdi ühena mitmest toimeainest, muudavad vajaduse korral luba või tühistavad selle hiljemalt 31. maiks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. juunil 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 20. aprill 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 333, 11.12.2008, lk 11.

      (5)  ELT L 15, 18.1.2008, lk 5.

      (6)  Euroopa Toiduohutusamet: „Conclusion on the peer review of the pesticide risk assessment of the active substance metaldehyde” (kokkuvõte pestitsiidse toimeaine metaldehüüdi ohuanalüüsi hindamisest ekspertide poolt). EFSA Journal 2010; 8(10):1856. [lk 71]. doi:10.2903/j.efsa.2010.1856. Kättesaadav aadressil www.efsa.europa.eu

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisas oleva tabeli lõppu lisatakse järgmine kanne

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „360

                     Metaldehüüd
                     CASi nr:

                        108–62-3 (tetrameer)

                        9002-91–9 (homopolümeer)
                     CIPACi nr: 62

                        r-2, c-4, c-6, c-8-tetrametüül-1,3,5,7- tetroksokaan

                     ≥ 985 g/kg
                     atseetaldehüüd kuni 1,5 g/kg

                     1. juuni 2011

                     31. mai 2021

                     A   OSA
                     Lubatud kasutada üksnes molluskitsiidina.
                     B   OSA
                     VI lisa ühtsete põhimõtete rakendamisel võetakse arvesse 11. märtsil 2011 toiduahela ja loomatervishoiu alalises komitees metaldehüüdi kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:

                                 a)

                                 käitajate ja töötajate ohutusele;

                                 b)

                                 tarbijate kokkupuutele toidu kaudu, pidades silmas jääkide piirnormide läbivaatamist tulevikus;

                                 c)

                                 lindudele ja imetajatele avalduvale akuutsele ja pikaajalisele ohule.

                           Liikmesriigid peavad tagama, et load sisaldaksid tõhusat koeratõrjevahendit.
                     Vajaduse korral hõlmavad loa väljaandmise tingimused meetmeid riskide vähendamiseks.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.


title: Komisjoni rakendusdirektiiv 2012/1/EL, 6. jaanuar 2012 , millega muudetakse nõukogu direktiivi 66/402/EMÜ I lisa seoses tingimustega, millele peab vastama põllukultuur Oryza sativa  EMPs kohaldatav tekst

text:
               7.1.2012

               ET

               Euroopa Liidu Teataja

               L 4/8

         KOMISJONI RAKENDUSDIREKTIIV 2012/1/EL,
   6. jaanuar 2012,
   millega muudetakse nõukogu direktiivi 66/402/EMÜ I lisa seoses tingimustega, millele peab vastama põllukultuur Oryza sativa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artiklit 21a,
   ning arvestades järgmist:

               (1)

               Värsked andmed ja liikmesriikide uuringud näitavad, et on vaja sätestada künnis selle kohta, kui suur osa taimedest põldudel, kus kasvatatakse Oryza sativa seemet, võib olla nakatunud Fusarium fujikuroi 'ga, sest Fusarium fujikuroi'd, mis kahjustab riisi, ei suudeta olemasolevate taimekaitsevahenditega tõhusalt tõrjuda. Uuringud näitavad ka seda, et põldudel, kus kasvatatakse Oryza sativa seemet, on vaja vähendada looduslike või punaseteraliste taimede osa, sest nende leidumine kuni praeguse künniseni ulatuval tasemel vähendab märkimisväärselt riisiseemne saagikust ja kvaliteeti.

               (2)

               Seega tuleks kehtestada Fusarium fujikuroi'ga nakatunud taimede määra künnis põldude puhul, kus kasvatatakse Oryza sativa seemet, ning looduslike või punaseteraliste taimede määra künnist tuleks vähendada põldude puhul, kus kasvatatakse Oryza sativa sertifitseeritud seemne kategooriasse kuuluvat seemet. Sellised künnised tuleks sätestada liikmesriikide uuringute alusel.

               (3)

               Seega tuleks direktiivi 66/402/EMÜ vastavalt muuta.

               (4)

               Käesoleva direktiiviga ette nähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 66/402/EMÜ muudatused
   Direktiivi 66/402/EMÜ I lisa punkti 3 alapunkt A asendatakse järgmisega:

               „A.

               Oryza sativa:
               selgesti Fusarium fujikuroi'ga nakatunud taimedena äratuntavate taimede arv ei ole

                           —

                           eliitseemne tootmise puhul 200 m2 kohta suurem kui 2,

                           —

                           esimese põlvkonna sertifitseeritud seemne tootmise puhul 200 m2 kohta suurem kui 4,

                           —

                           teise põlvkonna sertifitseeritud seemne tootmise puhul 200 m2 kohta suurem kui 8;

                     selgesti looduslike või punaseteraliste taimedena äratuntavate taimede arv ei ole

                           —

                           eliitseemne tootmise puhul suurem kui 0,

                           —

                           esimese ja teise põlvkonna sertifitseeritud seemne tootmise puhul 100 m2 kohta suurem kui 1.”.

         Artikkel 2
   Ülevõtmine
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 31. maiks 2012. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide tekstid.
   Artikkel 3
   Jõustumine
   Käesolev direktiiv jõustub seitsmendal päeval pärast selle avaldamist Euroopa Liidu Teatajas.
   Artikkel 4
   Adressaadid
   Käesolev direktiiv on adresseeritud liikmesriikidele.

      Brüssel, 6. jaanuar 2012

            Komisjoni nimel

            president

         José Manuel BARROSO

      (1)  EÜT 125, 11.7.1966, lk 2309/66.